Δημοσθένης Λινάρδος

Ο Δημοσθένης Λινάρδος (14 Φεβρουαρίου 1997, Πάτρα) είναι Έλληνας διεθνής πετοσφαιριστής, ο οποίος κατά την περίοδο 2022-23 αγωνίζεται με τη φανέλα του Ολυμπιακού Πειραιώς στο Πρωτάθλημα Ελλάδας στη θέση του κεντρικού.

 Ο Δημοσθένης Λινάρδος γεννήθηκε στην Πάτρα με καταγωγή από την Ακράτα και ξεκίνησε το βόλεϊ το 2008 από τις ακαδημίες της Ε.Α. Πατρών, εντυπωσιασμένος από κάποιους αθλητές από την ομάδα της ΕΑΠ, που επισκέφθηκαν το σχολείο του, μεταξύ των οποίων και ο Μάριος Γκιούρδας. Εκεί τον παρέλαβε ο προπονητής Γιώργος Νικολακόπουλος, ο οποίος τον στήριξε και του μετέδωσε τις αξίες που του χρειάστηκαν για την πορεία του. Το 2009 εντάχθηκε στον Θησέα Πατρών και ταυτόχρονα εργαζόταν κανονικά και στο μανάβικο του παππού του στην Κάτω Αχαΐα. Στην ομάδα της αχαϊκής πρωτεύουσας παρέμεινε μέχρι το 2016, οπότε μετακινήθηκε στον Απόλλωνα Πατρών, που εκείνη τη χρονιά είχε προβιβαστεί στην Α΄2 εθνική κατηγορία, και το 2017 επέστρεψε από την Ε.Α. Πατρών, ομάδα επίσης της Α΄2 κατηγορίας. Το 2018 ήδη διεθνής με τις Εθνικές παίδων και εφήβων, αποφάσισε να δώσει προτεραιότητα στο βόλεϊ και αποδέχτηκε πρόταση του Πήγασου Πολίχνης ανηφορίζοντας στη Θεσσαλονίκη.Το Καλοκαίρι του 2019 τον "ανακαλύπτει" ο Φοίνικας Σύρου και ο Δημοσθένης Λινάρδος αρχίζει το ταξίδι του στη Βόλεϊ Λιγκ με την ομάδα των Κυκλάδων. Με το "πειρατικό" ο Λινάρδος έκανε εντυπωσιακές εμφανίσεις, ξεχώρισε με την εργατικότητα και τον καλό του χαρακτήρα, και έτσι ο Φοίνικας ανανέωσε το συμβόλαιό του και για την περίοδο 2020-21, κατά την οποία κατέκτησε με την ομάδα της Σύρου το Λιγκ Καπ, αλλά και τη 2η θέση στο Πρωτάθλημα Ελλάδας. Τον Μάϊο του 2021 κλήθηκε για πρώτη φορά στην Εθνική Ανδρών για την προετοιμασία της ενόψει της προκριματικής φάσης του Ευρωπαϊκού πρωταθλήματος. Για την περίοδο 2021-22 ο Πατρινός κεντρικός θέλοντας να έχει περισσότερο χρόνο συμμετοχής υπέγραψε συμβόλαιο με τον Α.Ο.Π. Κηφισιάς, και τον Ιούλιο του 2022 πήρε το τρένο για τον Πειραιά, αποδεχόμενος την πρόταση του Ολυμπιακού, στον οποίο κατέλαβε θέση βασικού μπλοκέρ. Με τους ερυθρόλευκους ο Δημοσθένης Λινάρδος κατέκτησε τους πρώτους σημαντικούς τίτλους της καριέρας του, το CEV Τσάλεντζ Καπ της περιόδου 2022-23 και το Πρωτάθλημα Ελλάδας 2022-23. Τον Μάιο του 2023 ο Δημοσθένης Λινάρδος αναχώρησε από τους πρωταθλητές Ελλάδας και υπέγραψε συμβόλαιο μονοετούς διάρκειας με τον ΠΑΟΚ. Ο Δημοσθένης Λινάρδος είχε ήδη υπάρξει διεθνής με τις Εθνικές ομάδες παίδων και εφήβων, προτού κληθεί από τον Στέλιο Καζάζη για πρώτη φορά στην Εθνική Ανδρών τον Απρίλιο του 2021. Η πρώτη του συμμετοχή με το αντιπροσωπευτικό συγκρότημα σημειώθηκε στο φιλικό απέναντι στην Ρουμανία κατά την προετοιμασία για το Ευρωβόλεϊ του ίδιου έτους. Στη συνέχεια συμμετείχε και σε άλλα παιχνίδια προετοιμασίας, όπως αυτό με τη Λετονία, και πήρε το βάπτισμα του πυρός σε μεγάλη διοργάνωση στον αγώνα απέναντι στην Πορτογαλία. Στη συνέχεια κλήθηκε ξανά από τον Ντάντε Μπονιφάντε πλέον, και συμμετείχε με την Εθνική Ελλάδας στους Μεσογειακούς Αγώνες 2022 στο Οράν της Αλγερίας. Έκτοτε ο Δημοσθένης Λινάρδος στελεχώνει αδιάλειπτα την Εθνική ομάδα, και συμμετείχε τόσο στους αγώνες προετοιμασίας, όσο και στους προκριματικούς για το Ευρωπαϊκό πρωτάθλημα του 2023. CEV Τσάλεντζ Καπ 2023 (Ολυμπιακός Πειραιως) 1 Πρωτάθλημα Ελλάδας 2022-23 (Ολυμπιακός Πειραιως) 2η Θέση: 2020-21 (Φοίνικας Σύρου) Κύπελλο Ελλάδας 2η Θέση: 2023 (Ολυμπιακός Πειραιώς)1 Λιγκ Καπ Ελλάδας 2021 (Φοίνικας Σύρου) 2η Θέση: 2023 (Ολυμπιακός Πειραιώς) Δημοσθένης Λινάρδος: Ατομικά στοιχεία - Διακρίσεις - Ομάδες καριέρας volleybox.net Δημοσθένης Λινάρδος - Παρουσίαση greekvolley.eu Δημοσθένης Λινάρδος - Ευρωπαϊκή παορυσία www-old.cev.eu Δημοσθένης Λινάρδος - Ο Πατρινός που πήρε το Λιγκ Καπ και δέχτηκε κλήση από την Εθνική www.patrasevents.gr Αρχειοθετήθηκε 2021-05-05 στο Wayback Machine. Δημοσθένης Λινάρδος: Γνωρίστε τον κεντρικό του Ολυμπιακού www.thrylos24.gr Αρχειοθετήθηκε 2023-04-14 στο Wayback Machine. Η πρώτη κούπα του Δημοσθένη Λινάρδου sportin.gr Αρχειοθετήθηκε 2021-05-15 στο Wayback Machine. Δημοσθένης Λινάρδος: Συνέντευξη στη Γεωργία Κωτσιοπούλου www.savoirville.gr Αρχειοθετήθηκε 2023-04-15 στο Wayback Machine. Πληροφορίες για τον Δημοσθένη Λινάρδο www.greekvolley.gr Αρχειοθετήθηκε 2023-04-15 στο Wayback Machine. Έφτασε στην Οστράβα η Εθνική ανδρών - Δηλώσεις Λινάρδου (Ευρωβόλεϊ 2021) www.volleyball.gr Αρχειοθετήθηκε 2021-09-01 στο Wayback Machine.